Unionin yleisen tuomioistuimen tuomio (ensimmäinen jaosto) 3.5.2016 – Iran Insurance vastaan neuvosto

(asia T‑63/14)

”Yhteinen ulko- ja turvallisuuspolitiikka — Iraniin kohdistuvat rajoittavat toimenpiteet, joiden tarkoituksena on estää ydinaseiden leviäminen — Varojen jäädyttäminen — Lainvastaisuusväite — Asetuksen (EU) N:o 267/2012 46 artiklan 2 kohta — SEUT 215 artikla — Päätöksen 2010/413/YUTP 20 artiklan 1 kohdan c alakohta, sellaisena kuin se on muutettuna päätöksen 2012/35/YUTP 1 artiklan 7 kohdalla — Asetuksen N:o 267/2012 23 artiklan 2 kohdan d alakohta — Perusoikeudet — SEU 2, SEU 21 ja SEU 23 artikla — Perusoikeuskirjan 17 ja 52 artikla — Arviointivirhe — Yhdenvertainen kohtelu — Syrjintäkielto — Hyvän hallinnon periaate — Perusteluvelvollisuus — Harkintavallan väärinkäyttö — Luottamuksensuoja — Oikeasuhteisuus”

1. Kumoamiskanne — Määräajat — Liittyminen oikeusjärjestyksen perusteisiin — Peruste, jonka unionin tuomioistuimet tutkivat viran puolesta (SEUT 263 artiklan kuudes kohta) (ks. 46 ja 47 kohta)

2. Kumoamiskanne — Määräajat — Alkamisajankohta — Toimi, jossa kohdistetaan johonkin henkilöön tai yhteisöön rajoittavia toimenpiteitä — Toimi, joka on julkaistu ja annettu tiedoksi adressaateille — Toimen tiedoksiantopäivä — Tiedoksianto kantajan edustajalle — Edellytykset (SEUT 263 artiklan kuudes kohta; neuvoston päätöksen 2010/413/YUTP 24 artiklan 3 kohta; neuvoston asetuksen N:o 267/2012 46 artiklan 3 kohta) (ks. 48–56 kohta)

3. Yhteinen ulko- ja turvallisuuspolitiikka — Iraniin kohdistuvat rajoittavat toimenpiteet — Ydinaseiden levittämiseen osallistuvien tai sitä tukevien henkilöiden, yhteisöjen tai elinten varojen jäädyttäminen — Neuvoston toimivalta käyttää SEUT 215 artiklaan perustuvien rajoittavien toimenpiteiden alalla SEUT 291 artiklan 2 kohdassa määrättyä menettelyä (SEUT 215 artikla ja SEUT 291 artiklan 2 kohta; neuvoston asetuksen N:o 267/2012 46 artiklan 2 kohta) (ks. 63–65 kohta)

4. Toimielinten säädökset, päätökset ja muut toimet — Asetukset — Iraniin kohdistuvista rajoittavista toimenpiteistä annettu asetus — Neuvoston itselleen varaama täytäntöönpanovalta — Hyväksyttävyys — Edellytykset — Erityiset ja perustellut tapaukset (SEUT 215 artikla ja SEUT 291 artiklan 2 kohta; neuvoston asetuksen N:o 267/2012 46 artiklan 2 kohta) (ks. 66–78 kohta)

5. Euroopan unioni — Toimielinten toimien laillisuuden tuomioistuinvalvonta — Iraniin kohdistuvat rajoittavat toimenpiteet — Ydinaseiden levittämisen estämiseksi toteutetut toimenpiteet — Valvonnan laajuus (SEUT 275 artiklan toinen kohta; Euroopan unionin perusoikeuskirjan 47 artikla) (ks. 83, 84 ja 105–109 kohta)

6. Yhteinen ulko- ja turvallisuuspolitiikka — Iraniin kohdistuvat rajoittavat toimenpiteet — Ydinaseiden levittämiseen osallistuvien tai sitä tukevien henkilöiden, yhteisöjen tai elinten varojen jäädyttäminen — Omaisuudensuojan ja taloudellisen toiminnan harjoittamisen vapauden rajoittaminen — Suhteellisuusperiaatetta ei ole loukattu (Euroopan unionin perusoikeuskirjan 17 artikla ja 52 artiklan 1 kohta; neuvoston päätös 2010/413/YUTP; neuvoston asetus N:o 267/2012) (ks. 97–100 kohta)

Aihe

Yhtäältä SEUT 263 ja SEUT 275 artiklan perusteella tehty kumoamisvaatimus kantajaa koskevilta osin Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 15.11.2013 annetusta neuvoston päätöksestä 2013/661/YUTP (EUVL 2013, L 306, s. 18) ja Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta 15.11.2013 annetusta neuvoston täytäntöönpanoasetuksesta (EU) N:o 1154/2013 (EUVL 2013, L 306, s. 3) sekä toisaalta vaatimus todeta SEUT 277 artiklan nojalla, ettei kantajaan sovelleta Iraniin kohdistuvista rajoittavista toimenpiteistä ja yhteisen kannan 2007/140/YUTP kumoamisesta 26.7.2010 annetun päätöksen 2010/413/YUTP (EUVL 2010, L 195, s. 39) 20 artiklan 1 kohdan c alakohtaa, sellaisena kuin se on muutettuna Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 23.1.2012 annetun neuvoston päätöksen 2012/35/YUTP (EUVL 2012 L 19, s. 22) 1 artiklan 7 kohdalla, eikä Iraniin kohdistuvista rajoittavista toimenpiteistä ja asetuksen (EY) N:o 961/2010 kumoamisesta 23.3.2012 annetun neuvoston asetuksen (EU) N:o 267/2012 (EUVL 2012, L 88, s. 1) 23 artiklan 2 kohdan d alakohtaa ja 46 artiklan 2 kohtaa

Ratkaisu

1) Kanne hylätään.